ગુજરાતમાં 2001માં મુખ્યમંત્રી પદે નરેન્દ્ર મોદી આવ્યા બાદ 2002માં વિધાનસભાની સામાન્ય ચૂંટણી યોજાઈ હતી. આ વિધાનસભા ચૂંટણીમાં બીજેપીને 127 બેઠકો મળી હતી. પરંતુ મોદીના મંત્રી મંડળમાં માત્ર 16 ધારાસભ્યોનો જ સમાવેશ કરવામાં આવ્યો હતો. ત્યાર બાદ વર્ષ 2007માં યોજાયેલી વિધાનસભા ચૂંટણીમાં ભાજપને 2002 કરતા 10 બેઠક ઓછી મળી એટલે કે 117 સીટ મળી હતી. તે સમયે મોદી મંત્રી મંડળમાં 19 મંત્રીઓને જ સમાવવામાં આવ્યા હતા. ત્યાર બાદ 2012માં ભાજપને 115 બેઠક મળી હતી, તે સમયે પણ મુખ્યમંત્રી નરેન્દ્ર મોદીએ તેમનું મંત્રી મંડળ માત્ર 16 ધારાસભ્યોનું જ રાખ્યું હતું.